stanford-oval/wikipedia huggingface dataset:
מכון כת"ר
פעילות נוספת

פעילות נוספת המתקיימת במכון היא:
פרסום מסמכי עמדה בנושאים שונים, ביניהם: "שביתת עובדי קבלן", "תספורת באג"חים", "שביתת הרופאים", "חינוך חינם מגיל 3".
עריכת ימי עיון והרצאות במקומות שונים בהם משתתפים דיינים, רבנים, אנשי אקדמיה וכלכלנים, המלבנים סוגיות שונות העומדות על הפרק.
תשובות לשאלות בנושאי כלכלה והלכה.
בשנת 2011 שלח המכון מסמך המלצות מקצועיות לוועדת טרכטנברג בו הציג את דעת התורה בנושא הכלכלי-חברתי.
הערות שוליים

↑  הרב שלמה אישון – ספריית אסיף
↑  "עסקים כהלכה", באתר המכון.
↑  מכון כת"ר באתר "המכלול".
↑  שאלות ותשובות באתר המכון
↑  תומר אביטל, "התורה דורשת צדק חברתי", באתר כלכליסט, 25 באוגוסט 2011
| --- | --- |
בקרת זהויות :  NLI: 987011337451205171
חיים אידלס

| --- | --- |

הרב חיים אידלס
 לידה:  20 ביוני 1977 (בן 47) ד' בתמוז ה'תשל"ז  תל אביב-יפו
 מדינה:  ישראל ישראל
 השכלה:  • ישיבה קטנה נזר התורה   • ישיבה גדולה נזר התורה   • דיינות ישיבת תפארת משה בצלאל
 מקום מגורים:  צפון תל אביב
 השתייכות:  חסידות גור
 תחומי עיסוק:  רבנות, דיינות, פסיקת הלכה, קבלה
 רבותיו:  • האדמו"ר מגור הרב יעקב אריה אלתר   • הרב יוסף שלום אלישיב   • הרב רפאל בנימין לוין   • הרב יעקב מאיר שטרן
 בת זוג:  הרבנית אסתר (לבית לוין)
 אב:  הרב אריה יהודה אידלס
 אם:  יהודית (ג'ודי) אידלס (לבית חמלניצקי)
הרב חיים יצחק איידלס (נולד ב-ד' בתמוז ה'תשל"ז, 20 ביוני 1977) הוא דיין, פוסק הלכה, ומקובל.
רב בית הכנסת "קוממיות אברהם" בצפון תל אביב, דיין בבית הוראה "קהילות יעקב" בראשות הרב יעקב מאיר שטרן ונשיא עמותת "איש צדיק היה".
ביוגרפיה

נולד בצפון תל אביב לרב אריה יהודה ויהודית, חסידי גור.
למד בתלמוד תורה של חסידות בעלז בתל אביב, בישיבה קטנה "נזר התורה" ובישיבה הגדולה "נזר התורה" בירושלים, שם למד הלכה. בגיל שמונה עשרה הוסמך לרבנות. לאחר מכן התחתן עם אסתר (בתו של הרב יוסף אליהו לוין, בנו של הרב רפאל בנימין לוין) והתגורר בירושלים.
בשנת תש"ס (2000) החל לשמש כדיין ומורה הוראה בבית דינו של הרב יעקב מאיר שטרן - בני ברק.
בשנת תשס"ב (2002) הוצעה לרב אידלס משרה רבנית בעיר תל אביב, אותה קיבל בעידוד הרב יעקב אריה אלתר.
החל משנת תש"ע (2010) משדר הרב אידלס תוכנית שבועית הלכתית ברדיו קול חי בה הוא עונה שאלות בהלכה.
בשנת תשס"ה (2005) לאחר שנועץ ברבי יעקב אריה אלתר והרב אלישיב החל לקבל קהל לייעוץ בנושאים הלכתיים ואישיים. לאחר שראה שרבים מהפונים אליו נמצאים במצב כלכלי קשה הקים בשנת 2011 את עמותת "איש צדיק היה" על שם הרב אריה לוין (סבא רבא של אשתו), העוסקת בעזרה לחולים ונזקקים, והוא מכהן כנשיא העמותה.
ב-2009 עשה שירות צבאי במסגרת קורס רבנים צבאיים, וסיים כקצין בדרגת סגן.
בשנת 2016 שימש כחבר הוועדה הציבורית להרחבת סל שירותי הבריאות והתרופות.
בשנת תשפ"ד (2024) החל לשמש כרב עמותת "דרך עמ"י" - מרכזי זהות יהודית על שם עמנואל מורנו.
השקפתו

בקהילת בית הכנסת בה הוא מכהן כרב חברים חרדים, דתיים לאומיים וחילונים. הרב אידלס מסביר את גישתו:
"הקיטוב שנוצר בחברה הוא תוצאה של הגדרות ובדלנות. הוא דתי, זה דתי לשעבר, ההוא חרדי-לאומי... לכל אחד יש קבוצה שהוא משתייך אליה - וכל מי שלא בקבוצה שלי הוא אוטומטית 'לא בסדר' כי הוא לא חושב כמוני...האמת היא, שאנחנו יכולים להיות חלוקים לחלוטין - ועדיין לאהוב את הזולת בדיוק כפי שהוא. שמעתי את הרב לאו, הרב הראשי של ישראל, אומר על מדרש חז"ל 'כשם שפרצופיהם אינם שווים כך דעותיהם אינן שוות'. אין לנו טענות כלפי אדם אחר על כך שהוא לא נראה בדיוק כמוני. אנחנו מקבלים את השונות הזו כטבעית ומובנת מאליה. אז למה כאשר הדעה שונה אנחנו פוסלים?"
ספריו וחיבוריו

בשנת תשס"ה (2004) הוציא את "ספר הזיכרון" בו כתבו מאמרים גדולי ישראל - הרב יוסף שלום אלישיב, הרב עובדיה יוסף, הרב שמואל וואזנר, הרב שלמה משה עמאר, ועוד
בשנת תשס"ט (2009) הוציא לאור את הספר שעורי רבי שמעון יהודה הכהן שקאפ על מסכת בבא מציעא מתוך סיכומי שיעורים של הרב אליעזר שושן, תלמידו של הרב שקופ.
הערות שוליים

1 2  ישראל פלר, תל אביב פינת בני ברק, משפחה גליון 1644, 2024, עמ' 36
↑  דרך חיים עם הגאון הרב חיים איידלס - כ"ה אדר ב' תשפ"ד - 04.04.2024 תוכיות קול חי, באתר רדיו קול חי
1 2  טלי פרקש, אלפי מעריצים ופעילות חסד ארצית: ראיון מיוחד עם הרב ש"רואה לנשמה", באתר ynet, 6 באוקטובר 2019
↑  תרומות | אודות
↑  הוכרז הרכב ועדת סל התרופות לשנת 2016; תחל את דיוניה בשבוע הבא, באתר doctors only, ‏21.10.2015
↑  ליאור, אנגלמן, קטונתי - ערוץ 7, באתר www.inn.co.il
הרפובליקה הסובייטית הסוציאליסטית של אזרבייג'ן

הרפובליקה הסובייטית הסוציאליסטית של אזרבייג'ן (באזרית: Azərbaycan Sovet Sosialist Respublikası, ברוסית: Азербайджанская Советская Социалистическая Республика) הייתה אחת מ-15 הרפובליקות שהרכיבו את ברית המועצות. כאשר התפרקה ברית המועצות ב-1991 הכריזה אזרבייג'ן על עצמאותה ב-18 באוקטובר 1991.
היסטוריה

הרפובליקה הוקמה ב-28 באפריל 1920 לאחר שיחידות הצבא האדום כבשו את השטח ונפילת הרפובליקה הדמוקרטית של אזרבייג'ן. בין השנים 1922–1936 היא הייתה חלק של הרפובליקה הסובייטית הפדרלית הסוציאליסטית עבר-הקווקז.
במהלך סוף 1920 - תחילת 1921 היה לא ברור האם שטח נגורנו קרבאך יכלל בתוך הרפובליקה. בסופו של דבר, ב-5 ביולי 1921 הגוף העליון של המפלגה הקומוניסטית באזור בקווקז "קווביורו" החליט על כך ששטח נגורנו קרבאך יכלל בתוך אזרבייג'ן הסובייטית. בשנת 1923 בחלק מהאזורים בהם קיים רוב לאוכלוסייה הארמנית הוקם אזור אוטונומי. עם זאת, היו כמה אזורים סמוכים בהם היה רוב ארמני אך הם לא נכללו בשטח האזור האוטונומי. החלטות אלו בסופו של דבר הביאו להתלקחות האזור במהלך שנות ה-80 של המאה ה-20.
ביולי 1920 הצבא האדום כבש אזור נחיצ'יבאן שמאוכלס בעיקר על ידי האזרים. בשנת 1924 בשטח האזור הוקמה רפובליקה אוטונומית שהייתה חלק של הרפובליקה הסובייטית הסוציאליסטית של אזרבייג'ן.
בשנת 1929 הוחלט על מעבר הכתב האזרי לשימוש באלפבית לטיני, רק לאחר עשור - בשנת 1939 בוצע מעבר לשימוש באלפבית קירילי.
במהלך מלחמת העולם השנייה גרמניה הנאצית תכננה להיכנס לשטח הרפובליקה ואף היה מועד יעד לכיבוש באקו ב-25 בספטמבר 1942. יעד זה לא הושג וכוחות וורמאכט נעצרו בצפון קווקז. תשתיות תחבורתיות של הרפובליקה היו נתיב חשוב בהעברת סחורות במסגרת השאל-החכר מארצות הברית דרך איראן. במהלך המלחמה נהרגו כ-290,000 אזרים.
סוף שנות ה-80, תקופת שלטונו של מיכאיל גורבצ'וב אופיינו בתסיסה בקווקז, במיוחד בסוגיית נגורנו קרבאך. בשנים אלו הוקמו ארגונים פוליטיים ולאומיים רבים. בשנים אלו חלו מהומות רבות, אשר הפכו בסופו של דבר למלחמת נגורנו קרבאך.
רפובליקות ברית המועצות. למידע על רפובליקה, לחצו עליה
הרפובליקה הסובייטית הסוציאליסטית הטורקמנית

הרפובליקה הסובייטית הסוציאליסטית הטורקמנית (בטורקמנית: Türkmenistan Sovet Sotsialistik Respublikasy; ברוסית: Туркменская Советская Социалистическая Республика) הייתה אחת הרפובליקות בברית המועצות. כאשר התפרקה ברית המועצות הכריזה טורקמניסטן על עצמאותה ב-27 באוקטובר 1991.
היסטוריה

האימפריה הרוסית כבשה את טורקמניסטן בשנות ה-60 וה-70 של המאה ה-19. בהמשך האזור סופח לאימפריה.
הטורקמנים היו אדישים לעליית הסובייטים במלחמת האזרחים ברוסיה והיו מעט מרידות. באוקטובר 1924, עם סוף המלחמה ובכינון ברית המועצות, חולק מרכז אסיה לרפובליקות הסובייטיות השונות. בשנים שלאחר מכן חל שינוי רחב בתרבות המקומית, שנבע מהשלטון שפיתח עירוניות ותעשייה והתנגד למסורתיות. בשנים אלו השלטון רדף את הדת - סגר מסגדים ובתי ספר דתיים. האמונה והמנהגים הדתיים השתמרו בעיקר באזורים כפריים. דוקטרינה אתאיסטית קיצונית זו בודדה את טורקמניסטן מהקהילה המוסלמית הבינלאומית.
עם שלטונו של מיכאיל גורבצ'וב, באמצע שנות ה-80 חלו תהליכי הגלאסנוסט והפרסטרויקה שבסופו של דבר הובילו להתפרקות ברית המועצות. בשנים אלו הרפובליקה הייתה שקטה, כנראה בגלל תלות בברית המועצות.
כשחלו תהליכי עצמאות בשאר הרפובליקות, גם הרפובליקה הטורקמנית הכריזה על ריבונות בקיץ 1990. לאחר משאל עם באוגוסט 1991, שהראה כי 94% מהעם בעד עצמאות ולאחר הצבעה ואשרור של הסובייט העליון, הכריזה טורקמניסטן על היפרדות מברית המועצות.
הרפובליקה הסובייטית הסוציאליסטית הקרלו-פינית

הרפובליקה הסובייטית הסוציאליסטית הקארלו-פינית (בפינית: Karjalais-suomalainen sosialistinen neuvostotasavalta; ברוסית: Карело-Финская Советская Социалистическая Республика) הייתה רפובליקה קצרת ימים של ברית המועצות אשר הוקמה בשטח חבל קרליה בשנת 1940. לאחר 16 שנים היא הפכה לרפובליקה הסובייטית הסוציאליסטית האוטונומית הקרלית כחלק מהרפובליקה הסובייטית הפדרטיבית הסוציאליסטית הרוסית, וב-1991 שונה שמה לרפובליקת קרליה.
טוביה בוז'יקובסקי

טוביה בוז'יקובסקי בתקופת שהותו בורשה - 1940
טוביה "טאדק" בוז'יקובסקי (לעיתים באזשיקאווסקי, 14 במאי 1914 – 9 במרץ 1959) היה חבר בהנהגת ארגון פרייהייט ובתקופת מלחמת העולם השנייה היה חבר בהנהגת אי"ל במהלך מרד גטו ורשה. בשלהי המרד הצליח לחמוק לחלק הארי של ורשה והצטרף לפרטיזנים של ארמייה לודובה והיה שותף למרד הפולני ב-1944. לאחר סיום המלחמה נשאר באירופה וסייע לשיקום תנועת הנוער "פרייהייט" באירופה. עלה ב-1949 ארצה, הצטרף לקיבוץ לוחמי הגטאות והיה בין מקימי מוסד בית לוחמי הגטאות.
טוביה בוז'יקובסקי עם סטפן גראייק בחלק הארי של ורשה במעבר בין מקומות מחבוא - 1943
חברי תנועה בקומונה בלודז' לאחר המלחמה 1947. יצחק צוקרמן (שורה ראשונה במרכז), צבי נצר (שורה שנייה מימין), חיים גראדה (ראשון מימין שורה ראשונה), סטפן גראייק (ראשון משמאל שורה ראשונה), טוביה בוז'יקובסקי (שני שמאל שורה שנייה), צביה לובטקין (שלישית משמאל שורה שנייה), חווקה פולמן רבן (שנייה שמאל שורה שלישית)
תעודה מזויפת בה עשה טוביה בוז'יקובסקי שימוש בפולין
טוביה בוז'יקובסקי (שמאל) מלווה את אהרן ציזלינג בביקור בלודז'
ביוגרפיה

טוביה בוז'יקובסקי (Tuvia Borzykowski), נולד ב-1914 בעיר לודז' שבפולין לשלמה בוז'יקובסקי שהיה בעל מלאכה. בילדותו למד בחדר ואז נשלח ללמוד חייטות. בהמשך עברה המשפחה לראדומסק שם המשיך טוביה את לימודיו ובמקביל הצטרף לתנועת הנוער דרור-פרייהייט. במסגרת התנועה עסק בחינוך, הדרכה ופרסומים.
ב-1938 הפך לחבר מרכז התנועה המאוחדת פרייהייט-החלוץ הצעיר והופקד על החינוך התנועתי-רעיוני וכן עסק, כפובליציסט ועורך, בפרסומי התנועה. במסגרת תפקידו זה השתתף בסמינרים בלתי-לגאליים, עסק בפיתוח פעילויות חינוך, ופרסם מאמרים בעיתונות המחתרת של התנועה.
ב-1940, לאחר פרוץ מלחמת העולם השנייה, עבר לוורשה שם המשיך טוביה את פעילותו בתנועה. בתחילת 1942 הצטרף לחוות ההכשרה בצ'רניאקוב ועבד שם עד סגירתה בשלהי אותה שנה ולאחר האקציה הגדולה (שנערכה בין יולי וספטמבר 1942) חזר לגטו ורשה והצטרף להנהגת הארגון היהודי הלוחם. השתתף כלוחם במרד הקטן (ינואר 1943) ובמרד הגדול (אפריל 1943) במסגרת פלוגה של תנועת דרור שבסיסה היה ברחוב נאלבקי 33.
עם התקדמות הגרמנים בכיבוש הגטו והריסתו ברח טוביה דרך תעלות הביוב לחלק הארי של ורשה. בצד הארי נעזר בסטפן גראייק כדי להסתתר. בהמשך חזר לגטו והמשיך להילחם בין חורבותיו עד סיום הקרבות ואז חזר לצד הארי. יחד עם עוד יהודים שנמלטו מהגטו הבוער הועבר טוביה, עם עוד לוחמים, ליערות לומיאנקי (כ-7 ק"מ צפונית לוורשה), במטרה להצטרף לפרטיזנים ושם נוצר קשר עם פרטיזנים פולנים.
באוגוסט 1944 הצטרף טוביה לפלוגה היהודית של ארמייה לודובה ונלחם איתה במרד הפולני בוורשה (אוגוסט-ספטמבר 1944).
לאחר סיום המלחמה היה טוביה בין חברי תנועת דרור שנשארו בפולין על מנת לשקם את התנועה. בתפקידו זה מילא תפקידים של מדריך, מורה, מרכז פעילות סמינריונית ועורך. בתקופה זו פרסם את ספרו הראשון ביידיש ""צווישן פאלנדיקע ווענט" ("בין קירות נופלים"). בדצמבר 1946 שימש טוביה כנציג תנועת "דרור" בקונגרס הציוני ה-22 שנערך בבזל שבשווייץ.
ב-1949 עלה ארצה והיה בין מייסדי קיבוץ לוחמי הגטאות וממקימי מוסד בית לוחמי הגטאות. נפטר ב-1959 (כתוצאה ממחלה קשה הקשורה לתקופת המלחמה) והוא בן 45. הובא למנוחות בקיבוצו "לוחמי הגטאות". טוביה לא היה נשוי ולא השאיר אחריו ילדים.
ספריו

בין קירות נופלים, הוצאת בית לוחמי הגטאות, 1950 (תרגום מיידיש "צווישן פאלנדיקע ווענט")
יומן בצד הארי, משרד הביטחון - ההוצאה לאור, 1977 (תרגום על ידי משה בסוק)
הנצחה

ב-1963 נקרא אחד האולמות בבית לוחמי הגטאות על שמו של טוביה. האולם מכיל חומר על השואה.
אותות הערכה

לאחר המלחמה העניקה ממשלת פולין לטוביה את עיטור הגבורה "צלב גרינוולד" (אנ').
לקריאה נוספת

ישראל גוטמן, יהודי ורשה 1939 - 1943. גיטו, מחתרת, מרד, הוצאת ספרית פועלים, 1977
לוי אריה שריד, במבחן הענות והפדות: התנועות החלוציות בפולין בשואה ולאחריה, הוצאת מורשת - בית עדות ע"ש מרדכי אנילביץ', 1997
דפי עדות, הוצאת "בית לוחמי הגטאות", 1984, כרך ד', עמודים 1628 - 1645
הערות שוליים

↑  על מאמריו חתם בשם י. דומסקי
↑  הבריחה הייתה דרך יציאה ברחוב פרוסטה ב-10 במאי 1943. בין המפקדים שיצאו איתו היו מארק אדלמן, צביה לובטקין, טוסיה אלטמן, מיכאל קלפפיש, יהודה ונגרובר, הירש ברלינסקי, אליעזר גלר וישראל קאנאל ואחרים
↑  ההעברה נעשתה בעזרת משאיות שארגן שמחה רותם (קז'יק)
↑  טוביה בוז'יקובסקי לוחם גטו ורשה, דבר, 10 במרץ 1959
↑  נפטר טוביה בוז'יקובסקי, מעריב, 10 במרץ 1959
↑  קריאת אולם על שמו של טוביה בוז'יקובסקי, למרחב, 24 במרץ 1964
| --- | --- |
בקרת זהויות :  NLI: 987007273469405171  PLWABN: 9810637565905606  CiNii: DA03870541  GND: 1016896158  ISNI: 0000 0001 1633 2067  LCCN: n85121495  NTA: 128676361  SELIBR: 137276  VIAF: 45733561   WorldCat (עם VIAF): 45733561
הרפובליקה הסובייטית הסוציאליסטית הטג'יקית

הרפובליקה הסובייטית הסוציאליסטית הטג'יקית (בטג'יקית: Ҷумҳурии Сотсиалистии Шӯравии Тоҷикистон; ברוסית: Таджикская Советская Социалистическая Республика) הייתה אחת מ-15 הרפובליקות אשר הרכיבו את ברית המועצות. כאשר ברית המועצות התפרקה הכריזה טג'יקיסטן על עצמאותה ב-9 בספטמבר 1991.
הרפובליקה הוקמה באוקטובר 1924, כחלק מתהליך חלוקת מרכז אסיה לרפובליקות סובייטיות שונות. עוד מהיווסדה, היה שימוש ברפובליקה בשפה הטג'יקית. על אף שהושקע כסף בפיתוח המדינה, הרפובליקה הטג'יקית הייתה ענייה יותר משאר המדינות בברית המועצות.
הערות שוליים

↑  באלפבית לטיני: Jumhurii Socialistic Šūravii Tojikiston
רפובליקות ברית המועצות. למידע על רפובליקה, לחצו עליה
| רפובליקות ברית המועצות |
| --- | --- | --- |
| רפובליקות סובייטיות | אוזבקיסטן • אוקראינה • אזרבייג'ן • אסטוניה • ארמניה • בלארוס • גאורגיה • טג'יקיסטן • טורקמניסטן • לטביה • ליטא • מולדובה • קזחסטן • קירגיזסטן • רוסיה |  |
| רפובליקות קצרות ימים | עבר הקווקז • קרלו-פינית • אבחזיה • המזרח הרחוק • ליטא-בלארוס • בוכרה • ח'ווארזם |  |
| רפובליקות אוטונומית | אבחזיה אסס"ר • נחצ'יבאן אסס"ר |  |
ערך זה הוא קצרמרבנושא ברית המועצות ובנושא טג'יקיסטן. אתם מוזמנים לתרום לוויקיפדיה ו.
ספוילר (קומיקס)

| --- | --- |

סטפני בראון בתלבושת ספוילר הנוכחית, כפי שהופיעה על עטיפת חוברת Batman Eternal #24 מנובמבר 2014. אמנות מאת ג'ייסון פאבוק ובראד אנדרסון
 סוג:  גיבורת-על
 הוצאה לאור:  DC קומיקס
 הופעה ראשונה:  כסטפני בראון/ספוילר: Detective Comics #647-648 (אוגוסט-ספטמבר 1992) כרובין: Robin Vol.4 #126 (יולי 2004) כבאטגירל: Batgirl Vol.3 #1 (אוגוסט 2009)
 יוצרים:  צ'אק דיקסון וטום לייל
 מידע
 שם אמיתי:  סטפני בראון
 כינויים:  באטגירל, רובין, סטף
 סטטוס:  פעיל
 מקצוע:  גיבור-על, אמן לחימה, לוחם צדק
 כוחות:  ללא כוחות-על מיומנות באמנויות לחימה, קרב פנים אל פנים, התגנבות ואקרובטיקה, ספורטאית מיומנת, שימוש במטה ככלי נשק
 חברה בקבוצה:  משפחת העטלף, צדק צעיר
 חברה לשעבר בקבוצה:  הטיטאנים הצעירים, ציפורי הטרף, באטמן בע"מ, אבירי גות'אם
 אזרחות:  ארצות הברית 
 דמויות קשורות
 משפחה:  ארתור וקריסטל בראון (הורים) ברוס ויין (אב מאמץ) ג'ייסון טוד, ריצ'רד גרייסון, טים דרייק ודמיאן ויין (אחים מאמצים) קסנדרה קיין (אחות מאמצת)
 אויבים:  Cluemaster, Son of Pyg 
 
סטפני בראון (באנגלית: Stephanie Brown) היא דמות בדיונית של גיבורת-על המופיעה בחוברות הקומיקס באטמן ביקום DC קומיקס. הדמות הופיעה לראשונה בחוברת Detective Comics #647 מאוגוסט 1992 ונוצרה על ידי הכותב צ'אק דיקסון והמאייר טום לייל.
ספוילר הוא האלטר-אגו של סטפני בראון, בתו של הנבל הלא-יוצלח קלומאסטר שנעשתה ללוחמת בפשע בזהות "ספוילר". היא הייתה במערכת יחסים רומנטית ממושכת עם טים דרייק/רובין, ואומנה בלחימה בידי באטמן, באטגירל, העטלף השחור וציפורי הטרף. היא הייתה בעברה גם רובין הרביעית וגם באטגירל החמישית בשתי סדרות סולו, אשר זו בזהות רובין נגמרה במותה לכאורה וזו של באטגירל בוטלה בעקבות האתחול המחודש של יקום וכותרי DC. היא הופיעה כספוילר לאחר האתחול בתלבושת חדשה בחוברות Batman Eternal.
דמותה של סטפני בראון מופיעה בעונתה השנייה של סדרת הטלוויזיה "באטוומן", בגילומה של מורגן כהן.
ביוגרפיה בדיונית > מקור

סטפני בראון נולד לארתור וקריסטל בראון. אביה ארתור הוא למעשה הנבל הזוטר קלומאסטר, המשאיר רמזים לפשעיו בזירת הפשע אך לא חידות בדומה לאיש החידות. אביה היה רוב ילדותה בכלא או רחוק ממשפחתם, וכאשר חזר "משוקם" לגות'אם סיטי, סטפני גלתה כי חזר לחיי הפשע. היא החליטה לפעול נגדו, תפרה תלבושת סגולה לעצמה, ובעזרת מחבט ככלי נשק נעשתה לוחמת-בפשע בשם "ספוילר". היא ידעה את מקום מחבואו של אביה, והשאירה למשטרת גות'אם רמזים כדי שבאטמן יעצור בעדו. היא נפגשה עם שותפו של באטמן, רובין (טים דרייק), והוא עזר לה בלכידת אביה. סטפני נמשכה רומנטית לדרייק במהלך המשימה, אך כעסה על שידע את זהותה האמיתית בשעה שהיא לא ידעה את זו שלו.
כאשר אביה ברח מכלאו בסיועם של הנבלים המחשמל וקזונק, אמה של סטפני נפלה לדיכאון והתמכרה למשככי כאבים. סטפני החליטה לעצור את אביה, פנתה לדרייק לעזרה והם עצרו אותו. בסוף המשימה הם התנשקו, ולפני ששאלה אותו האם יוכלו להתראות שוב, הוא נעלם. סטפני נחטפה זמן קצר לאחר מכן בידי כנופיה העובדת עם אביה הכלוא. כאשר הוא תכנן להשתמש בה ככופר וגילה שהכנופיה מתכננת לקחת את הכסף לעצמם, הוא יצר קשר מתאו עם באטמן ודרייק וביקש מהם להציל אותה. באטמן נלחם בכנופיה בעוד דרייק שחרר את סטפני, אשר גילתה לו את רגשותיה כלפיו, התעקשה להילחם בכנופיה וביקרה את אביה בתאו למרות המלצותיו של באטמן.
ביוגרפיה בדיונית > מערכת יחסים עם טים דרייק

היא נפגשה עם דרייק פעם נוספת כאשר זה חבר לקונור הוק כחץ הירוק נגד כנופיית סוחרי נשק, ושכנעה אותם לתת לה להצטרף. הם הביסו את ראשי הכנופיה, אך במחיר מותו של תלמיד. סטפני השתתפה בהלוויה וצפתה בדרייק בזהותו האזרחית עם חברתו, ובסוף ההלוויה הודיעה לו כי היא תתחיל להילחם בפשע לעיתים קרובות יותר. במשימה נגד רוצחיו של התלמיד, סטפני ודרייק כמעט ונהרגו כשלפתע באטמן הופיע, הציל אותם ופקד על סטפני ללכת. דרייק החל במערכת יחסים רומנטית עם סטפני לאחר שנפרד מחברתו אריאנה, אך לא יכל לגלות לה את זהותו הסודית מטעמי סודיות משפחת העטלף. סטפני גילתה כי היא נכנסה להריון מחברה לשעבר, אשר עזב את גות'אם לאחר רעידת האדמה הגדולה שהתרחשה. דרייק יצר את זהות אלווין דרייפר ולקח את סטפני לשיעורי הכנה ללידה, והשניים נעשו יותר ויותר קרובים. דרייק הועבר לקיסטון סיטי בחודשים האחרונים להריונה של סטפני, וכאשר חזר לקראת לידתה, עזר לה בהחלטה לשלוח את הילדה לאימוץ.
במהלך אירועי "שטח הפקר", סטפני עזרה להילחם במיסטר פריז, תופס החולדות, קילר קרוק והפינגווין. זמן קצר לאחר מכן, דרייק נשלח לפנימייה בידי אביו, והם ניסו לשמור על מערכת היחסים מרחוק למרות שסטפני לא ידעה את שמו. דרייק התיידד עם ילדה בשם סטאר, ולאחר שקרא לסטפני להצילה מכנופיית פושעים, היא השתכנעה כי בגד בה וסירבה לראותו. כאשר דרייק עזב את גות'אם ויצא למשימה סודית בטיבט, סטפני הבינה כי היא רוצה להיות איתו ובאטמן הציע להכשירה. היא החלה להתאמן עם באטמן, ציפורי הטרף וקסנדרה קיין/באטגירל, עמה התיידדה. גם לאחר שנדחתה בידי באטמן וציפורי הטרף, סטפני המשיכה לפטרל עם רובין בגות'אם. כאשר סוכני ממשלת ארצות הברית יידעו את סטפני ואמה כי אביה נהרג בשירות יחידת המתאבדים. סטפני התנתקה מרובין והחלה לרדוף אחר שותפו של אביה איש החידות, אך לבסוף הם התאחדו ואביה התגלה בחיים.
ביוגרפיה בדיונית > רובין, "מוות" וחזרה לחיים

כאשר אביו של דרייק גילה את זהותו הסודית, הוא הכריח אותו לפרוש מחייו כרובין ולחיות חיים נורמליים. לאחר שסטפני ביקרה את דרייק וראתה את אחת מתלמידות כיתתו מנסה לפתו, היא ביטלה את מערכת היחסים ביניהם. סטפני תפרה בביתה תלבושת רובין, התגנבה למערת העטלף ודרשה מבאטמן להכשירה כרובין. למרות שהאמין בעבר כי היא לוחמת בפשע כושלת, באטמן הסכים והעביר אותה חודשי אימונים אינטנסיביים שבסופם קיבלה מבאטמן תלבושת רובין והחלה לפטרל איתו בגות'אם. בתחילה היא נראתה כתחליף לדרייק, עד שלכדה את ויקטור זאס והכתה בו באלימות. באטמן פיטר אותה היות שלא צייתה להוראותיו והכתה את זאס, והיא גנבה את אחת מתוכניותיו נגד הפשע המאורגן בגות'אם כדי להוכיח את עצמה. ללא ידיעתה, התוכנית הייתה זקוקה לבאטמן כמאטצ'ס מאלון, והתוצאה השתבשה. סטפני גרמה למלחמת כנופיות גדולה ברחבי גות'אם, שבמהלכה סטפני נלכדה בידי המסיכה השחורה ועונתה כדי למסור מידע על באטמן. סטפני הצליחה להגיע למרפאתה של ד"ר לזלי תומפקינס, אך מתה במיטת בית החולים. באטמן גילה כי תומפקינס יכלה להציל את סטפני, והיא ברחה לאפריקה מבושה. כאשר התעמתה עם באטמן, תומפקינס אמרה כי סירבה להציל את סטפני ממחשבה שבאטמן יוותר על זהותו, והוא הגלה אותה מארצות הברית והודיע לה כי אם תחזור תועמד לדין.
סטפני בראון בתלבושת ספוילר הקלאסית, כרובין וכבאטגירל
סטפני בתלבושת ספוילר הקלאסית המקורית. אמנות מאת אייל גארזה וג'סי דלפרדאנג
סטפני כרובין. אמנות מאת דאמיון סקוט וגאי מייג'ור
סטפני כבאטגירל. אמנות מאת פיל נוטו
דמות הלבושה כספוילר נראתה עובדת עבור הפינגווין בחוברות Gotham Underground. במהלך חיפושיו אחר גנבת תכשיטים, דרייק כרובין נתקל כמה פעמים בדמות זו. כאשר באטמן ודרייק מתעמתים עם ספוילר, היא מורידה את מסכתה ומתגלה כסטפני, האומרת כי זייפה את מותה בסיועה של תומפקינס ועבדה כמיסיונרית באפריקה זמן מה עד שחזרה לגות'אם. באטמן מגלה כי הטיל ספקות במותה לכאורה, וזו הסיבה לכך שלא הקים אנדרטה לזכרה במערת העטלף. היא מתאחדת עם אמה, נרשמת למקום לימודיו של דרייק בזהות בדויה וחוזרת למשפחת העטלף. בעקבות מותו של באטמן לאחר אירועי "המשבר האחרון", סטפני שיחקה תפקיד כבעלת ברית ואויבת לדרייק. היא נשלחה בידי באטמן להילחם בדרייק כדי לאתגר ולשפר אותו, ושלחה אחריו שכיר חרב בו נלחמה בתקופתה הקצרה כרובין. לאחר שהורתה לו להילחם בדרייק בשיטות לא-קטלניות, סטפני מתחילה לעבוד עם יוליסס ארמסטרונג נגדו, וזה מנסה להורגה, אך היא בורחת ומצילה את דרייק משכיר החרב אותו שכרה אשר מתעלם מהוראותיה. לאחר שהכה אנושות את לוני מאצ'ין, ארמסטרונג גונב את זהותו כאנרכיה ומנסה להביא את גות'אם לאנרכיה. לאחר שעזרה לדרייק בהבסת ארמסטרונג, הוא מגלה לה כי היה מודה לכוונותיה האמיתיות אך אומר כי הוא לא יכול לסמוך עליה. סטפני לקחה חלק באירועי "הקרב על הגלימה" שבסופם הרובין המקורי דיק גרייסון/נייטווינג נעשה לבאטמן השני.
סטפני הצטרפה זמנית כמחליפתה של גברת מאדים בקבוצת הטיטאנים הצעירים. היא נלחמה בנבלת-העל בומבשל, הלועגת לה ואומרת כי היא פחדנית. דרייק מגלה כי סטפני לא הצטרפה לקבוצה מרצונה, אלא כדי להפוך אותו לרובין טוב יותר, ועוזב את הטיטאנים. סטפני וגרייסון נעשים מודאגים מכך שגרייסון העביר את תלבושת וזהות רובין לבנו של באטמן, דמיאן ויין, וכתוצאה מכך דרייק נעשה לרובין האדום. כאשר היא מבקרת אותו בבסיסו, דרייק תוקף אותה ואומר כי הוא לא יכול לסמוך עליה.
הערות שוליים

↑  Detective Comics #647-649
↑  Robin Vol.4 #3-5
↑  Robin Vol.4 #15-16
↑  Robin Vol.4 #25-26
↑  Robin Vol.4 #57-65
↑  Batman: Huntress/Spoiler: Blunt Trauma #1
↑  Secret Origins 80-Page Giant #1
↑  Robin Vol.4 #68-69
↑  Robin Vol.4 #71-72
↑  Robin Vol.4 #74-75
↑  Robin Vol.4 #92-99
↑  Birds of Prey #43
↑  Robin Vol.4 #111-113
↑  Robin Vol.4 #126-127
↑  Detective Comics #796
↑  Robin Vol.4 #128
↑  Batman: The 12-Cent Adventure #1
↑  Robin Vol.4 #130
↑  Batman #633
↑  Batman #644
↑  Gotham Underground #2-6
↑  Robin Vol.4 #173-174
↑  Robin/Spoiler Special #1
↑  Robin Vol.4 #175-183
↑  Gotham Gazette: Batman Dead? #1
↑  Gotham Gazette: Batman Alive? #1
↑  Teen Titans Vol.3 #66
↑  Red Robin #2
↑  Batgirl Vol.3 #1
↑  Batgirl Vol.3 #2
↑  Batgirl Vol.3 #3
↑  Batgirl Vol.3 #4
↑  Batgirl Vol.3 #5
↑  Batgirl Vol.3 #6-7
↑  World's Finest Vol.4 #3
↑  Red Robin #9
↑  Batgirl Vol.3 #8
↑  Red Robin #10
↑  Red Robin #11
↑  Red Robin #12
↑  Batgirl Vol.3 #9
↑  Batgirl Vol.3 #10
↑  Batgirl Vol.3 #11
↑  Batgirl Vol.3 #12
↑  Batgirl Vol.3 #13
↑  Batgirl Vol.3 #14
↑  Bruce Wayne: The Road Home: Batgirl #1
↑  Batgirl Vol.3 #17-18
↑  Batgirl Vol.3 #19-20
↑  Batgirl Vol.3 #21
↑  Batman Incorporated #6
↑  Batgirl Vol.3 #22
↑  Batman incorporated Special #1
↑  Batgirl Vol.3 #23-24
↑  Batman Vol.2 #28
↑  Batman Eternal #3-4
↑  Batman Eternal #8
↑  Batman Eternal #10-11
↑  Batman Eternal #13
↑  Batman Eternal #20
↑  Batman Eternal #24
↑  Batman Eternal #26-27
↑  Batman Eternal #31-32
↑  Batman Eternal #40-43
↑  Batman Eternal #44-45
↑  Batman Eternal #47-49
↑  Batman Eternal #51-52
↑  Detective Comics: Endgame #1
↑  Catwoman Vol.4 #42
↑  Batgirl Annual Vol.4 #3
↑  Batgirl: Future's End #1
↑  Convergence: Batgirl #1-2
↑  Convergence #6
↑  Convergence #8
| --- | --- |
בקרת זהויות :  LCCN: no2020067835   WorldCat (עם LCCN): no2020-067835
ריאן דונק

ריאן האנק דונק (בהולנדית: Ryan Henk Donk; נולד ב-30 במרץ 1984) הוא כדורגלן עבר הולנדי-סורינאמי, ששיחק בעמדת הבלם והקשר אחורי
קריירת מועדונים

דונק התחיל את הקריירה שלו במחלקת הנוער מקומיות ובגיל 21 הצטרף לואלבייק, בה שיחק שנה.
בשנת 2006, דונק חתם באלקמאר, אף על פי שזכה להתעניינות באייאקס, פ.ס.וו. איינדהובן וברצלונה.
ב-31 באוגוסט 2008, דונק חתם בוסט ברומיץ' אלביון לעונה אחת. ב-28 בספטמבר 2008, דונק ערך את הופעת הבכורה שלו בניצחון 0–1 נגד מידלסברו. בסיום העונה, דונק חת בקלאב ברוז' מליגת העל הבלגית.
ביולי 2013, דונק חתם בקסימפאשה מליגת העל הטורקית.
ב-5 בינואר 2016, דונק חתם בגלאטסראיי. ארבעה ימים לאחר מכן, הבקיע את שער הבכורה שלו בקבוצה במשחק הגביע נגד קרשיאקה.
ב-31 באוגוסט 2016, דונק הושאל לריאל בטיס מלה ליגה עד לסיום העונה.
קריירה בינלאומית

בצעירותו, דונק שיחק בנבחרת הצעירה של הולנד והשתתף עימה באליפות אירופה בכדורגל עד גיל 21 - 2007.
בשנת 2014, דונק זומן לסגל נבחרת סורינאם, אך לא קיבל אישור להצטרף לנבחרת. שנה לאחר מכן, הביע את רצונו לייצג את טורקיה, אך מעולם לא זומן לסגל הנבחרת.
בנובמבר 2019, דונק זומן בשנית לסגל הרחב של נבחרת סורינאם. ב-24 במרץ 2021, דונק ערך את הופעת הבכורה שלו בנבחרת בניצחון 0–3 נגד איי קיימן, בו גם כבש את שער הבכורה שלו בנבחרת.
תארים

ליגת העל הטורקית: 2017/2018, 2018/2019
הגביע הטורקי: 2015/2016, 2018/2019
הסופר קאפ הטורקי: 2016, 2019